wickkiey/tamil-wikipedia-chunked huggingface dataset:
# குப்கல் பாறை செதுக்கல்கள்

## பாறை செதுக்கல்கள்

பாறைகளில் உள்ள பல செதுக்க்லகள் கால்நடைகளாகும். குறிப்பாக தென்னிந்தியாவில் காணப்படும் நீண்ட கொம்புகள் கொண்ட ஹம்ப்-பேக் வகை கால்நடைகள். சில தனியாக அல்லது கால்நடைகளுடன் சேர்ந்து மனிதனைப் போன்று இருக்கிறது. இவற்றில் சில சங்கிலிகளில் அல்லது வில் மற்றும் அம்புகளுடன் உள்ளன. டாக்டர் போவின் கூற்றுப்படி, செதுக்கல்களின் ஆண்பால் தன்மை, உருவங்களை உருவாக்கியவர்கள் ஆண்கள் மற்றும் கால்நடைகளை வளர்ப்பதில் ஈடுபட்டிருக்கலாம் என்று கூறுகின்றன. பாறைகளை நசுக்குவதன் மூலம் உருவங்கள் செய்யப்பட்டன, மறைமுகமாக ஒரு கல் செயல்படுத்தல். சில படங்கள் அடைய மிகவும் கடினமான இடங்களில் உள்ளன.
# குப்கல் பாறை செதுக்கல்கள்

## பாறை செதுக்கல்கள்

### இசைப் பாறைகள்

உள்ளூர்வாசிகள் சில பாறை அமைப்புகளை 'இசைப்' பாறைகள் என்று குறிப்பிடுகின்றனர். அவை பாறைகளில் உள்ள விசித்திரமான மந்தநிலைகளைக் கொண்டிருக்கின்றன. அவை கற்பாறைகளால் தாக்கும்போது சத்தமாக, கோங் போன்ற இசை சப்தங்களை உருவாக்குகின்றன. சில கலாச்சாரங்களில், சடங்குகளில் தாளத்திற்கு முக்கியப் பங்கு உண்டு. இவை இப்பகுதி மக்களின் சடங்குகளின் ஒரு பகுதியாக இருந்திருக்கலாம் என்று கருதப்படுகிறது.
# குப்கல் பாறை செதுக்கல்கள்

## அச்சுறுத்தல்

இப்பகுதியில் வணிக ரீதியான குவாரி இப்போது கருப்பொருள்களுக்கு கடுமையான அச்சுறுத்தலாக உள்ளது. கிரானைட்டுக்கான குவாரி மூலம் மலையின் சில பகுதிகள் ஏற்கனவே அழிக்கப்பட்டுள்ளன. குப்கல் மலையின் வடக்கே இன்னும் பழமையான பாறை கலையுடன் ஒரு பாறை தங்குமிடம் ஓரளவு அழிக்கப்பட்டுள்ளது. இந்த தளத்தை ஆராய்ச்சி செய்த ஒரு நிபுணரான கேம்பிரிட்ஜ் பல்கலைக்கழகத்தின் முனைவர் நிக்கோல் போவின், அரசாங்கத்தின் ஆர்வமும் தலையீடும் இல்லாமல் போனல், பாறை செதுக்க்கல்கள் முற்றிலும் அழிக்கப்படலாம் என்ற அச்சத்தை வெளிப்படுத்தியுள்ளார்.
# தேவ்கர்

**தேவ்கர்** (**Deoghar**) இந்தியாவின் ஜார்கண்ட் மாநிலத்தின் தேவ்கர் மாவட்டத்தின் நிர்வாகத் தலைமையிடம் நகரமும், மாநகராட்சியும் ஆகும். இந்நகரத்தில் 12 ஜோதிர்லிங்கத் தலங்களில் ஒன்றான பைத்தியநாத் கோவில் உள்ளது.
# தேவ்கர்

## புவியியல்

இந்தியாவின் கோண்டுவானா பிரதேசத்தில் அமைந்த இந்நகரம் கடல் மட்டத்திலிருந்து 255 மீட்டர் (833 அடி) உயரத்தில் உள்ள்து. அஜய் ஆற்றின் கரையில் தேவ்கர் நகரம் உள்ளது. இந்நகரத்தைச் சுற்றி சிறு குன்றுகள் சூழ்ந்துள்ளது.
# தேவ்கர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 35 வார்டுகளும், 36,768 வீடுகளும் கொண்ட தேவ்கர் மாநகராட்சியின் மொத்த மக்கள்தொகை 203,123 ஆகும். அதில் 107,997 ஆண்கள் மற்றும் பெண்கள் 95,126 உள்ளனர். ஆறு வயதிற்குட்பட்ட குழந்தைகள் 26893 (13.24%) ஆகவுள்ளனர். பாலின விகிதம் 1000 ஆண்களுக்கு, 881 பெண்கள் வீதம் உள்ளனர். சராசரி எழுத்தறிவு 85.68% ஆகவுள்ளது. மக்கள்தொகையில் இந்துக்கள் 94.30%, முஸ்லீம்கள் 4.96%, மற்றும் பிற சமயத்தவர்கள் 0.74% ஆகவுள்ளனர்.
# தேவ்கர்

## பண்பாடு

ஜார்கண்ட் மாநிலத்தின் பண்பாட்டு தலைநகரான தேவ்கர் நகரம் உள்ளது.இந்நகரத்தில் இந்தி மொழி மற்றும் சந்தாளி மொழிகள் பேசப்படுகிறது.
# தேவ்கர்

## கல்வி

- அனைத்திந்திய மருத்துவ அறிவியல் கழகம், தேவ்கர்
- தேவ்கர் கலை மற்றும் அறிவியல் கல்லூரி
- பிர்லா தொழில்நுட்ப நிறுவனம், தேவ்கர்
- வைத்தியநாத் கமல் குமாரி சமசுகிருத கல்லூரி
- தேவ் சங்கா தொழில் படிப்புகள் மற்றும் கல்வியியல் ஆய்வு நிறுவனம் (DIPSER)
# தேவ்கர்

## போக்குவரத்து

### தொடருந்து நிலையம்

தேவ்கர் தொடருந்து சந்திப்பு நிலையம் மூன்று நடைமேடைகள் கொண்டது. தேவ்கரிலிருந்து ராஞ்சி, அகர்தலா நகரங்களுக்குச் செல்ல விரைவு வண்டிகள் உள்ளது.
# தேவ்கர்

## போக்குவரத்து

### வானூர்தி நிலயம்

தேவ்கர் நகரத்தின் **அடல் பிகார் வாஜ்பாயி பன்னாட்டு வானூர்தி நிலையம்** தற்போது விரிவாக்கம் செய்யப்படுகிறது.
# தேவ்கர்

## இதனையும் காண்க

- வைத்தியநாதர் கோயில், தேவ்கர்
- ஜார்கண்ட் மாவட்டப் பட்டியல்
# சித்தி

**சித்தி** என்பது பொதுவாக தாயின் தங்கையை, அல்லது சிறிய தந்தையின் மனைவியை, அல்லது தந்தையின் இரண்டாவது மனைவியை அழைக்கும் சொல் ஆகும்.
# சித்தி

## திரைப்படங்கள், தொலைக்காட்சித் தொடர்கள்

- சித்தி, 1966 தமிழ்த் திரைப்படம்
- சித்தி, தொலைக்காட்சி தொடர் (1999 - 2001)
- சித்தி–2, தொலைக்காட்சித் தொடர் (2020 முதல்)
# சித்தி

## இடங்கள்

- சித்தி மாவட்டம் (மத்தியப் பிரதேசம்)
- சித்தி (சட்டமன்றத் தொகுதி) (மத்தியப் பிரதேசம்)
# சித்தி

## வேறு

- சித்தி (சோதிடம்)
# கிரீடிக்

**கிரிடிக்** (**Giridih**) இந்தியாவின் ஜார்கண்ட் மாநிலத்தின் கிரிடிக் மாவட்டத்தின் நிர்வாகத் தலைமையிட நகரமும், நகராட்சியும் ஆகும். 1972-க்கு முன்னர் இம்மாவட்டப் பகுதிகள் ஹசாரிபாக் மாவட்டத்தில் இருந்தது. *கிரி* எனும் இந்தி மொழி சொல்லுக்கு *மலை* என்றும், உள்ளூர் மொழியில் *டிக்* என்பதற்கு *நிலம்* என்றும் பொருள். கிரிடிக் நகரம் மலைகளால் சூழப்பட்ட நிலப்பகுதியாக இருப்பதால் இதற்கு கிரிடிக் எனப்பெயராயிற்று.  
இந்தியப் புள்ளியியல் கழகத்தின் ஒரு கிளை கிரிடிக் நகரத்தில் உள்ளது. மேலும் இந்நகரத்தில் தேசிய மாதிரி சர்வே அமைப்பின் கிளையும் உள்ளது.
# கிரீடிக்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, கிரிடிக் நகரத்தின் மொத்த மக்கள்தொகை 1,14,533 ஆகும். அதில் ஆண்கள் 59,966 மற்றும் பெண்கள் 54,567 உள்ளனர். ஆறு வயதிற்குட்பட்ட குழந்தைகள் 15,783 ஆகவுள்ளனர். பாலின விகிதம் 1000 ஆண்களுக்கு, 910 பெண்கள் வீதம் உள்ளனர். சராசரி எழுத்தறிவு 84.71% ஆகவுள்ளது. மக்கள்தொகையில் இந்துக்கள் 67.66%, முஸ்லீம்கள் 30.31%, சமணர்கள் , கிறித்தவர்கள் 0.84% மற்றும் பிற சமயத்தவர்கள் 1.19% ஆகவுள்ளனர்.
# கிரீடிக்

## போக்குவரத்து

### தொடருந்து

கிரிடிக் தொடருந்து நிலையம் ஒரு நடைமேடைக் கொண்டது. இங்கிருந்து மதுப்பூர், கொல்கத்தா மற்றும் பாட்னா செல்வதற்கு தொடருந்துகள் உள்ளது.
# கிரீடிக்

## போக்குவரத்து

### சாலைகள்

தேசிய நெடுஞ்சாலை எண் 19 (பழைய எண் 2) பெரும் தலைநெடுஞ்சாலை இந்நகரத்திற்கு வெளிப்புறம் வழியாகச் செல்கிறது. இந்நகர வெளியூர் பேருந்து நிலையத்திலிருந்து தன்பாத், பொகாரோ, ஹசாரிபாக், தேவ்கர், ஆசன்சோல், கொல்கத்தா, ஹவுரா, பாட்னா, ராஞ்சி மற்றும் ஜம்சேத்பூர் போன்ற முக்கிய நகரகளுக்கு பேருந்துகள் இயக்கப்படுகிறது.
# கிரீடிக்

## பொருளாதாரம்

கிரிடிக்கில் மைக்கா மற்றும் நிலக்கரிச் சுரங்கங்கள் அதிகம் கொண்டது. இகு மென்மையான இரும்பு தயாரிக்கப்படுகிறது. இந்தியாவின் ஏழ்மையான மாவட்டங்களில் ஒன்றாக கிரீடீஹ் மாவட்டம் 2006-இல் அறிவிக்கப்பட்டது. ஜார்கண்ட் மாநிலத்தின் பிற்படுத்தப்பட்ட பகுதிகளுக்கான நிதியினை பெறும் 21 மாவட்டங்களில் இதுவும் ஒன்றாகும்.
# பொம்மம்பட்டி

**பொம்மம்பட்டி** (BOMMAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# பொம்மம்பட்டி

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 111 குடும்பங்கள் உள்ளன. கிராமத்தின் மொத்த மக்கள் தொகையானது 400 ஆகும். இதில் ஆண்கள் எண்ணிக்கை 219, பெண்களின் எண்ணிக்கை 181 என உள்ளது. மக்களின் கல்வியறிவு விகிதமானது 70.09 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கென்டிகானூர்

**கென்டிகானூர்** (GENDIGANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கென்டிகானூர்

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 115 குடும்பங்கள் உள்ளன. கிராமத்தின் மொத்த மக்கள் தொகையானது 471 ஆகும். இதில் ஆண்கள் எண்ணிக்கை 231, பெண்களின் எண்ணிக்கை 240 என உள்ளது. மக்களின் கல்வியறிவு விகிதமானது 61.31 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கோவிந்தாபுரம், ஊத்தங்கரை வட்டம்

**கோவிந்தாபுரம்** (GOVINDAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# கோவிந்தாபுரம், ஊத்தங்கரை வட்டம்

## மக்கள்வகைப்பாடு

இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 299 வீடுகள் உள்ளன. கிராமத்தின் மொத்த மக்கள் தொகையானது 1150 ஆகும். இதில் ஆண்கள் எண்ணிக்கை 587, பெண்களின் எண்ணிக்கை 563 என உள்ளது. மக்களின் கல்வியறிவு விகிதமானது 58.1 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சர்ச்சில் அருவி

**சர்ச்சில் நீர்வீழ்ச்சி** (Churchill Falls) என்பது ஒரு மிகப்பெரிய நீர்வீழ்ச்சியாகும். இது கனடாவில் உள்ள நியூஃபவுன்லாந்து மற்றும் லேப்ரடார் வழி பாய்கின்ற சர்ச்சில் நதிக்கரையில் உயரமான பகுதியில் அமைந்துள்ளது. இது கனடாவில் உள்ள மிகச்சிறந்த இயற்கை வளங்களின் ஒன்றாக கருதப்படுகிறது. இதிலிருந்து ஒரு பிரிவானது அருவி தோன்றும் இடத்தில் பல அடுக்குகளின் இடையே பாய்கிறது. இதன் விளைவாக ஒரு சிறிய ஓடை பழங்காலத்தில் அந்த அமைந்த ஆற்றங்கரையின் வழியாக பாய்ந்து செல்கிறது அது அங்குள்ள பாறைகளில் மோதி துளித்துளிகளாக சிதறிப் பாய்கிறது.
# சர்ச்சில் அருவி

## பெயர்கள்

ஜான் மெக்லீன் இந்த நீர் வீழ்ச்சியை பேரருவி என்றே அழைத்தார். சர்ச்சில் நதிக்கரை அக்காலத்தில் |பூர்வகுடி மக்களால் பேராறு என்றே அழைக்கப்பட்டது. அது இன்றளவும் தொடர்கிறது. இந்தப் பகுதியில் வாழ்ந்து வரும் இன்னு என்ற பூர்வகுடி மக்கள் அந்த நீர்வீழ்ச்சிக்கு பட்சிசேட்ஸ்சவனா என்ற ஒரு தனிப்பெயரையும் கொண்டிருந்தனர். கேப்டன் வில்லியம் மார்டின் 1821 ஆம் ஆண்டு லேப்ரடார் ஆளுநர் சார்லஸ் ஆமில்டனின் நினைவாக நீர்வீழ்ச்சியின் பெயரை ஆமில்டன் நீர்வீழ்ச்சி என்று மாற்றினார். இருந்தாலும் நீர்வீழ்ச்சியானது பேரருவி அல்லது மெக்லீன் அருவி எனவே அழைக்கப்பட்டது. பிப்ரவரி முதல் நாள் 1965 ஆம் ஆண்டில் கனடிய மாகாணமான நியூபவுண்ட்லாந்து மற்றும் லாப்ரடாரின் முதன்மை அமைச்சர் ஜோய் ஸ்மால்வுட் என்பவர் இந்த நீர்வீழ்ச்சியை நீர்மின்சக்தி திட்டத்திற்கு பயன்படுத்திக் கொள்ள ஒப்புதலளித்த பிரிட்டனின் முன்னாள் பிரதமரான வின்ஸ்டன் சர்ச்சிலின் பெயரைச் சூட்டினார்.
# சர்ச்சில் அருவி

## வரலாறு

இந்த நீர்வீழ்ச்சி அங்குள்ள பழங்குடி மக்களுக்கு ஒரு தனித்துவமிக்க அடையாளமாகும். அவர்கள் இந்த நீர்வீழ்ச்சியை அடைவதை மரணத்தின் அடையாளமாக கருதினர் and maintained a strong taboo against visiting into the early 20th century.  
1894 ஆம் ஆண்டு கனடாவைச் சேர்ந்த ஆல்பர்ட் பீட்டர் லோ அந்த நீர்வீழ்ச்சிக்கு வந்து சேர்ந்தார். 1915 ஆம் ஆண்டு நீர் மின் சக்தியை உருவாக்குவதற்கான திட்டமொன்று உருவாக்கப்பட்டது. ஆனால், அது மிகுந்த பொருட் செலவினை உண்டாக்கும் என்பதால் அத்திட்டம் கைவிடப்பட்டது. பின்னர் அங்கு இரும்புத் தாது எடுப்பதற்காகச் சுரங்கங்களை அமைக்கப்பட்டதால் 1954இல் அத்திட்டம் செயலாற்றப் படுவதற்கு உரியதாக அமைந்தது. 1967ஆம் ஆண்டில் இத்திட்டம் மீண்டும் நடைமுறைக்கு கொண்டுவரப்பட்டது. 1970ஆம் ஆண்டு இதன் கட்டுமானப்பணி முடிவு பெற்றது. சர்ச்சில் நதியின் நீர் இதன் மூலம் ஒரு நீர்தேக்கத்திற்கு திருப்பப்பட்டது. அந்த நீர்த்தேக்கத்தில் நீர்மட்டமானது அதிகபட்ச அளவினை எட்டியபிறகு உபரி நீரானது நீர்வீழ்ச்சியில் விடப்படுகிறது. அச்சமயத்தில் நீர்வீழ்ச்சியின் விழும் நீரின் அளவு, நீர்வீழ்ச்சியின் பழைய அளவில் 10% மட்டுமாகவே உள்ளது. இவ்வாறு உபரி நீரானது நீர்வீழ்ச்சியில் விடப்படுவது பத்து ஆண்டுகளுக்கு ஒருமுறைதான் நடக்கிறது.
# சர்ச்சில் அருவி

## பெருமைகள்

அந்த நதிக்கரைக்கு அருகே உள்ள ஒரு நகரத்திற்கு நீர்வீழ்ச்சியின் பெயரானது சூட்டப்பட்டுள்ளது
# ஜுராசிக் பார்க் (பக்கவழி நெறிப்படுத்துதல்)

**ஜுராசிக் பார்க்** என்பது பொதுவாக *ஜுராசிக் பார்க் உரிமைக்குழுமத்தைக்* குறிக்கும். இது கற்பனையான ஒரு கேளிக்கைப் பூங்காவை மையமாகக் கொண்ட நூல்கள், திரைப்படங்கள் மற்றும் நிகழ்பட ஆட்டங்களின் தொடர் ஆகும்.
# ஜுராசிக் பார்க் (பக்கவழி நெறிப்படுத்துதல்)

## கலை, பொழுதுபோக்கு மற்றும் ஊடகம்

### புதினமும் திரைப்படத் தழுவல்களும்

- *ஜுராசிக் பார்க்* (புதினம்), 1990-இல் மைக்கேல் கிரைட்டன் எழுதி வெளியிட்ட புதினம்.
- *ஜுராசிக் பார்க்* (திரைப்படம்), மேற்சொன்ன புதினத்தின் தழுவலாக 1993-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.
- *த லொஸ்ட் வேர்ல்ட்: ஜுராசிக் பார்க்* (1997), தொடரின் இரண்டாம் திரைப்படம்.
- *ஜுராசிக் பார்க் III* (2001), தொடரின் மூன்றாம் திரைப்படம்.
# ஜுராசிக் பார்க் (பக்கவழி நெறிப்படுத்துதல்)

## மேலும் பார்க்க

- ஜுராசிக் வேர்ல்ட் (பக்கவழி நெறிப்படுத்துதல்)
- லொஸ்ட் வேர்ல்ட் (பக்கவழி நெறிப்படுத்துதல்)
# ஜுராசிக் வேர்ல்ட் (பக்கவழி நெறிப்படுத்துதல்)

**ஜுராசிக் வேர்ல்ட்** என்பது பின்வருவனவற்றைக் குறிக்கலாம்:
# ஜுராசிக் வேர்ல்ட் (பக்கவழி நெறிப்படுத்துதல்)

## திரைப்படங்கள்

- *ஜுராசிக் வேர்ல்ட்* (2015), ஒட்டுமொத்த ஜுராசிக் பார்க் தொடரின் நான்காம் திரைப்படம்.
- *ஜுராசிக் வேர்ல்ட்: ஃபாலன் கிங்டம்* (2018), தொடரின் ஐந்தாம் திரைப்படம்.
- *ஜுராசிக் வேர்ல்ட்: டொமினியன்* (2022), தொடரின் ஆறாம் திரைப்படம்.
# ஜுராசிக் வேர்ல்ட் (பக்கவழி நெறிப்படுத்துதல்)

## மேலும் பார்க்க

- ஜுராசிக் பார்க் (பக்கவழி நெறிப்படுத்துதல்)
# மின்னணு ஆளுகை (இந்தியா)

**மின்னணு ஆளுகை** (**Electronic governance** or **e-governance**) என்பது அரசு சேவைகள், தகவல் பரிமாற்றம், தகவல் தொடர்பு பரிவர்த்தனைகள், அரசாங்கத்திற்கு இடையில் தனித்து நிற்கும் பல்வேறு அமைப்புகளின் ஒருங்கிணைப்பு ஆகியவற்றிற்கான தகவல் மற்றும் தகவல் தொடர்பு தொழில்நுட்பப் பயன்பாடு ஆகும். அரசாங்கத்திற்கும் குடிமக்களுக்கும் இடையே (G2C), அரசாங்கத்திற்கும் தொழில் மற்றும் வணிக நிறுவனங்களுக்கும் இடையே (G2B), இந்திய அரசுக்கும், மாநில அரசுகளுக்கிடையே, அல்லது மாநில அரசுக்கும், மாவட்ட நிர்வாகம் மற்றும் உள்ளாட்சி அமைப்புகளுக்கும் இடையே (**G2G**) மற்றும் அரசாங்கத்த்திற்கும், ஊழியர்களுக்கும் இடையே (**G2E**) நடைபெறும் நடவடிக்கைகள் மின்னனு ஆளுகையின் மூலம் நடைபெறுவதாகும். இதனால் அரசு சேவைகள் குறித்த நேரத்தில் கிடைப்பதுடன், நேர விரயம் தவிர்க்கப்பட்டு, காகிதப் பயன்பாடு குறைவதுடன் வெளிப்டைத் தன்மையும் கூடுகிறது.  
குறிப்பாக ஆதார் அட்டை, ரேஷன் அட்டை, கடவுச் சீட்டு, பிறப்புச் சான்றிதழ், சொத்தின் மீதான வில்லக சான்றிதழ், விளைநிலம் மற்றும் மனைக்கான பட்டா & சிட்டா சான்றிதழ்கள், வருமான வரி, சரக்கு & சேவை வரி, ஊதியம், ஓய்வூதியம், வருகால வைப்பு நிதி எடுத்தல் போன்றவைகள் அரசு, குடிமக்களுக்கு மின்னணு ஆளுகை மூலம் வழங்குவதால், நேர விரயம் தவிர்ப்பதுடன், காகிதப் பயன்பாடு இல்லாது போகிறது. மேலும் இந்திய அரசுத் தலைவர்கள், மாநில அரசுத் தலைவர்களுடனும், மாநில அரசின் முதலமைச்சர் மற்றும் தலைமை அதிகாரிகள் மாவட்ட ஆட்சியர் & காவல்துறை அதிகாரிகளுடனும் காணொலி கூட்டம் நடத்துவதன் மூலம் உடனடியாக செய்திகள் பரிமாறிக் கொள்ளவும், அரசின் கொள்கை முடிவுகள் விரைவாக நடைமுறைப்படுத்த முடிகிறது.  
கணினி & திறன்பேசி கையாளத்தெரியாத பொதுமக்களின் மின்னணு ஆளுகை பயன்பாட்டிற்கு மாவட்ட ஆட்சியர் அலுவலகம், வருவாய் வட்டம் மற்றும் ஊராட்சி ஒன்றிய அலுலகங்களில் இ-சேவை மையங்கள் திறக்கப்பட்டுள்ளது. இந்த இ-சேவை மையங்களில் குறைந்த கட்டணத்தில் பொதுமக்களுக்கு மின்னணு ஆளுகை வழங்குகிறது
# மின்னணு ஆளுகை (இந்தியா)

## மின்னணு ஆளுகையின் நன்மைகள்

- வேகம்: தொழில்நுட்பம், தகவல் தொடர்புகளை விரைவாக அனுப்பப் பயன்படுகிறது. இணையம் மற்றும் திறன்பேசிகள் அரசின் தரவுகளை எளிதாகவும், வேகமாகவும் உரியவர்களுக்கு அனுப்ப முடிகிறது.  
- செலவினங்கள் மிச்சப்படுதல்: காகிதப் பயன்பாடு, அஞ்சல் செலவு மின்னணு ஆளுகையின் மூலம் பெருந்தொகை மிச்சமாகிறது.  
- வெளிப்படைத்தன்னமை: மின்னணு ஆளுகை பயன்பாட்டின் மூலம் அனைத்து அரசின் நடவடிக்கைகளும் வெளிப்ப்டைத்தன்மையாக்குகிறது. அனைத்து அரசாங்க தகவல்களையும் இணையத்தில் பதிவேற்ற முடிகிறது. குடிமக்கள் எந்த தகவலை வேண்டுமானாலும், எப்போது வேண்டுமானாலும், இணையம் அல்லது திறன்பேசி மூலம் அணுக முடிகிறது.  
- நம்பகத்தன்மை:அரசாங்கத்தின் செயல்பாடுகள் மின்னணு ஆளுகையின் மூலம் பொதுமக்களுக்கு கிடைத்தவுடன், அரசின் சில குறைபாடான செயல்களுக்கு பொதுமக்கள் கேள்வி எழுப்பலாம். எனவே மின்னணு ஆளுகையின் மூலம் அரசு அல்லது பொதுமக்களின் நடவடிக்கைகள் நம்பகத்தன்மையாக அமைகிறது.
# மின்னணு ஆளுகை (இந்தியா)

## மின்னணு ஆளுகையின் குறைபாடுகள்

- நேரடித் தொடர்பில்லாமை: மின்-ஆளுமையின் முக்கிய தீமை, ஒருவருக்கொருவர் நேரடித் தொடர்பு கொள்ளாதது ஆகும். ஒருவருக்கொருவர் தொடர்புகொள்வது என்பது பலரும் முக்கியமானதாகக் கருதும் தகவல்தொடர்புக்கான ஒரு அம்சமாகும். இது மின்னணு ஆளுகையில் இல்லாதிருப்பதாகும்.  
- உயர் கட்டமைப்புச் செலவு மற்றும் தொழில்நுட்ப சிக்கல்கள்: தொழில்நுட்பம் அதன் தீமைகளையும் கொண்டுள்ளது. குறிப்பாக, மின்னணு கட்டமைப்பு செலவு மிக அதிகமாக உள்ளது மற்றும் இயந்திரங்களை தவறாமல் பராமரிக்க வேண்டும். பெரும்பாலும், கணினிகள் மற்றும் இணையம் கூட பழுதுபட்டு, அரசாங்க வேலை மற்றும் சேவைகளில் தடங்கல் ஏற்படலாம்.  
- கல்வியறிவு: இந்தியாவில் ஏராளமான பொதுமக்கள் கல்வியறிவற்றவர்களாக இருப்பதால், கணினிகள் மற்றும் திறன்பேசிகளை இயக்க இயலாது உள்ளது. இதனால் அவர்கள் மின்னணு ஆளுகையை அணுகுவதற்கும், புரிந்து கொள்வதற்கும் மிகவும் கடினமாக உள்ளது.  
- கணினி குற்றம் (சைபர் கிரைம்) / தனிப்பட்ட தகவல்களின் கசிவு: அரசால் சேமிக்கப்படும் குடிமக்களின் தனிப்பட்ட தரவுகள் திருடப்படும் அபாயம் எப்போதும் உள்ளது. சைபர் கிரைம் என்பது ஒரு தீவிரமான பிரச்சினை, தரவு மீறல் என்பது மக்களை ஆளும் அரசாங்கத்தின் திறனைப் பற்றிய நம்பிக்கையை இழக்கச் செய்யும்.
# மின்னணு ஆளுகை (இந்தியா)

## இதனையும் காண்க

- தேசியத் தகவல் மையம் (இந்தியா)
# லொஸ்ட் வேர்ல்ட் (பக்கவழி நெறிப்படுத்துதல்)

**லொஸ்ட் வேர்ல்ட்** என்பது பின்வருவனவற்றைக் குறிக்கலாம்:
# லொஸ்ட் வேர்ல்ட் (பக்கவழி நெறிப்படுத்துதல்)

## புதினமும் திரைப்படத் தழுவலும்

- த லொஸ்ட் வேர்ல்ட் (கிரைட்டன் புதினம்), 1995-இல் மைக்கேல் கிரைட்டன் எழுதி வெளியிட்ட புதினம்.
- த லொஸ்ட் வேர்ல்ட்: ஜுராசிக் பார்க், மேற்சொன்ன புதினத்தின் தழுவலாக 1997-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.
# லொஸ்ட் வேர்ல்ட் (பக்கவழி நெறிப்படுத்துதல்)

## மேலும் பார்க்கவும்

- தொலைந்த நகரங்கள்
# தும்கா

**தும்கா** (**Dumka**), இந்தியாவின் ஜார்கண்ட் மாநிலத்தின் தும்கா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இதனருகே அமைந்த நகரம் தேவ்கர் ஆகும்.
# தும்கா

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 23 வார்டுகளும், 8,995 வீடுகளும் கொண்ட தும்கா நகரத்தின் மொத்த மக்கள்தொகை 47,584 ஆகும். அதில் ஆண்கள் 25,364 மற்றும் பெண்கள் 22,220 உள்ளனர். ஆறு வயதிற்குட்பட்ட குழந்தைகள் 5,371 (11.29%) ஆகவுள்ளனர். பாலின விகிதம் 1000 ஆண்களுக்கு, 876 பெண்கள் வீதம் உள்ளனர். சராசரி எழுத்தறிவு 89.92% ஆகவுள்ளது. மக்கள்தொகையில் இந்துக்கள் 88.25%, முஸ்லீம்கள் 8.46%, கிறித்தவர்கள் 2.70% மற்றும் பிறர் 0.59% ஆகவுள்ளனர்.
# தும்கா

## போக்குவரத்து

### சாலைகள்

அருகமைந்த தேவ்கர் பகவல்பூர், இராம்பூர்காட், ராஞ்சி நகரங்களுடன் பேருந்து வசதிகள் கொண்டது.
# மியார்கைரைட்டு

**மியார்கைரைட்டு** *(Miargyrite)* என்பது AgSbS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வெள்ளி, ஆண்டிமனி ஆகிய தனிமங்களின் சல்பைடு உப்பே மியார்கைரைட்டு என வகைப்படுத்தப்படுகிறது. கியூபோர்கைரைட்டு கனிமத்தினுடைய இரண்டாவது வடிவம் மியார்கைரைட்டு என கருதப்படுகிறது. 1824 ஆம் ஆண்டு செருமனியின் பிரீல்பெர்க்கு மாவட்டத்தில் அசலாக இக்கனிமம் கண்டுபிடிக்கப்பட்டது. அடுத்தடுத்து வெள்ளி வெட்டி எடுக்கப்படும் இடங்கள் பலவற்றிலும் இது காணப்பட்டது. வழக்கமாக தாழ்வெப்பநிலை நீர்வெப்ப படிவுகளில் தோன்றும் மியார்கைரைட்டு கருப்பு நிறத்தில் உலோகத்தன்மை கொண்ட படிகங்களாக கிடைக்கிறது. அடர் சிவப்பு நிற உள்ளக எதிரொளிப்பை வெளிப்படுத்துகிறது. படிகத்தின் கீற்றும் சிவப்பு நிறத்தை காட்டுகிறது.  
பன்னாட்டு கனிமவியல் சங்கம் மியார்கைரைட்டு கனிமத்தை May என்ற குறியீட்டால் அடையாளப்படுத்துகிறது.  
சிறிய என்ற பொருள் கொண்ட கிரேக்க மொழிச் சொல்லான் மியோன் என்பதிலிருந்தும் வெள்ளி என்ற பொருள் கொண்ட ஆர்கைரோசு என்ற சொல்லில் இருந்தும் மியார்கைரைட்டு என்ற பெயர் வருவிக்கப்பட்டுள்ளது. வெள்ளி சல்பைடுகளிலுள்ள வெள்ளியை விட இதன் வெள்ளி அளவு குறைவாகும்.
# வார்ப்புரு:Infobox comedian/மணல்தொட்டி

| title = |yes|**Comedy career**}}  
| aboveclass =
| above = }}</span>}}
| 2 = <span></span>
| 3 = }}|<span>}}}}</span>}}
}} }}
| abovestyle = }  
| image = |sizedefault=upright=1|alt=}|suppressplaceholder=yes}}
| caption = }  
| class2 = nickname
| label2 = Pseudonym
| data2 = }  
| class3 = nickname
| label3 = இயற்பெயர்
| data3 = }  
| label4 = Native name
| data4 =  
| label5 = பிறப்பு
| data5 = }  
| label6 = இறப்பு
| data6 = }  
| label7 = Resting place
| data7 = }  
| label8 = <span title="How this comedian performs, e.g. stand-up comedy, film or television actor, etc.">Medium</span>
| data8 = }
| class8 = category  
| label9 = நாடு
| data9 = }  
| label10 = படிப்பு
| data10 = }  
| label11 = Alma&nbsp;mater
| data11 = }  
| label12 = Years active
| data12 = }}  
| label13 = Employer
| data13 = }  
| label14 = Genres
| data14 = }
| class14 = category  
| label15 = Subject(s)
| data15 = }
| class15 = category  
| label18 = Spouse
| data18 = }  
| label19 = Partner(s)
| data19 = }}  
| label20 = Children
| data20 = }  
| label21 = Parent(s)
| data21 = }  
| label22 = Relative(s)
| data22 = }  
| label23 = Notable works and roles
| data23 = }}  
| label24 = Memorial(s)
| data24 = }  
| label25 = Signature
| data25 =  
| label26 = Members
| data26 = }  
| label27 = Former members
| data27 = }  
| label28 = Website
| data28 = }  
| data29 =  
| data30 = }}  
}}<noinclude>  
</noinclude>
# வார்ப்புரு:2019–20 coronavirus outbreak data/India medical cases summary
# வளைய ஆக்டீன்

**வளைய ஆக்டீன்** *(Cyclooctene)* என்பது எட்டு உறுப்புகளைக் கொண்டிருக்கும் ஒரு வளைய ஆல்கீன் சேர்மமாகும். இதை சைக்ளோ ஆக்டீன் என்றும் அழைக்கலாம். ஓர் எளிய வளைய ஆல்கீன் என்பதாலும், ஒருபக்கம் மற்றும் மாறுபக்கம் ஆகிய இரண்டு வகை மாற்றியன்களாகவும் தோன்ற முடியும் என்பதாலும் இச்சேர்மம் முக்கியத்துவம் பெறுகிறது. நிலைப்புத் தன்மை மிகுந்த ஒருபக்க மாற்றிய வடிவம் பொதுவாகத் தோன்றுகிறது. இவ்வடிவத்தின் கட்டமைப்பைப் பொறுத்தவரையில் பல்வேறு உறுதிப்பாடுகளை இது ஏற்றுக் கொண்டாலும் அதில் நிலையான உறுதிப்பாடு நாடா வடிவமாகும்;. மாறுபக்க வடிவ மாற்றியமானது 8 கார்பன் உறுப்புக்கு சமமான வளையயெக்சேனின் நாற்காலி வடிவ உறுதிப்பாடு நிலைப்புத்தன்மை கொண்ட்தாக உள்ளது.
# த சர்ச்சர்ஸ்

**த சர்ச்சர்ஸ்** என்பது 1956 ஆம் ஆண்டு யோவான் போர்டு இயக்கிய மேற்கத்திய திரைப்படமாகும். இது 1954 ஆம் ஆண்டு ஆலன் லி மே எழுதிய புதினத்தைை அடிப்படையாக கொண்டதாகும். டெக்சாஸ் மற்றும் அமெரிக்க இந்தியர்களுக்கு இடையே நடைபெற்ற போரின்போது நிகழ்ந்ததாக இந்த திரைப்படத்தின் கதை அமைக்கப்பட்டிருக்கும். இதில் யோவான் வேய்ன் நடுத்தர வயதுள்ள உள்நாட்டு போர் முதுவராக நடித்திருந்தார். தனது தத்தெடுக்கப்பட்ட அண்ணன் மகனுடன் இணைந்து ஆண்டுக்கணக்கில் தன் கடத்தப்பட்ட அண்ணன் மகளை தேடும் கதாபாத்திரத்தில் யோவான் வேய்ன் நடித்திருந்தார் . திரைப்பட விமர்சகர் ரோஜர் எபெர்ட் வேய்னின் கதாபாத்திரமான, ஈதன் எட்வர்ட்ஸ், போர்டு மற்றும் வேய்ன் உருவாக்கிய கதாப்பாத்திரங்களிலேயே வலிந்து கருத்தீர்க்கிற ஒரு கதாபாத்திரம் என கருதினார்.  
இந்த திரைப்படம் வணிகரீதியாக வெற்றி பெற்ற திரைப்படமாகும். இது வெளியிடப்பட்ட காலத்திலிருந்து ஒரு தலை சிறந்த படைப்பாக கருதப்படுகிறது. மேலும் இதுவரை தயாரிக்கப்பட்ட படங்களிலேயே சிறந்த மற்றும் செல்வாக்கு மிகுந்த திரைப்படங்களில் ஒன்றாக கருதப்படுகிறது. 2008 ஆம் ஆண்டு அமெரிக்க திரைப்பட நிறுவனம் இந்த திரைப்படத்தை தலைசிறந்த அமெரிக்க மேற்கத்திய திரைப்படமென பெயரிட்டது. இதே நிறுவனம் 2007 ஆம் ஆண்டில் எக்காலத்திலும் தயாரிக்கப்பட்ட தலைசிறந்த அமெரிக்க திரைப்படங்களின் பட்டியலில் 12 ஆம் இடத்தை இந்த திரைப்படத்திற்கு கொடுத்தது. என்டர்டைன்மென்ட் வீக்லி எனும் பத்திரிக்கை இந்த திரைப்படத்தை தலைசிறந்த மேற்கத்திய திரைப்படம் என பெயரிட்டது. 2012 ஆம் ஆண்டில் சர்வதேச திரை விமர்சகர்களின் பார்வைகளை அடிப்படையாகக் கொண்டு பிரித்தானிய திரைப்பட நிறுவனத்தின் சைட் அண்ட் சவுண்ட் பத்திரிக்கை இந்த திரைப்படத்தை எக்காலத்திலும் தயாரிக்கப்பட்ட ஏழாவது தலை சிறந்த திரைப்படம் என தரவரிசைப்படுத்தியது. 2008 ஆம் ஆண்டு பிரெஞ்சு பத்திரிக்கையான கஹியர்ஸ் டு சினிமா த சர்ச்சர்ஸ் திரைப்படத்திற்கு எக்காலத்திலும் தயாரிக்கப்பட்ட 100 தலைசிறந்த திரைப்படங்களின் பட்டியலில் பத்தாவது இடத்தைக் கொடுத்தது.  
1989 ஆம் ஆண்டு த சர்ச்சர்ஸ் திரைப்படம் ஐக்கிய அமெரிக்காவின் காங்கிரஸ் நூலகத்தால் "கலாச்சார ரீதியாக, வரலாற்று ரீதியாக மற்றும் அழகியல் ரீதியாக முக்கியத்துவம் வாய்ந்த" திரைப்படம் என தேர்ந்தெடுக்கப்பட்டது. அமெரிக்க தேசிய திரைப்பட பதிவேட்டில் பாதுகாக்கப்பட தேர்ந்தெடுக்கப்பட்டது. பதிவேட்டிற்கென தேர்ந்தெடுக்கப்பட்ட முதல் 25 படங்களில் இந்த திரைப்படமும் ஒன்றாகும்.
# வளைய ஆக்டாடையீன்

**வளைய ஆக்டாடையீன்** *(Cyclooctadiene)* என்பது (CH<sub>2</sub>)<sub>4</sub>(C<sub>2</sub>H<sub>2</sub>) என்ற வாய்ப்பாடால் குறிக்கப்படும் பல்வேறு வளைய டையீன்களை விவரிக்கிறது. சைக்ளோ ஆக்டாடையீன் என்ற பெயராலும் இதை அழைக்கலாம். ஒருபக்க மாற்றியன்கள் மட்டுமே இதில் முக்கியத்துவம் பெறுகின்றன. 1,2-அல்லீன், 1,3-அல்லீன், 1,4-அல்லீன், மற்றும் 1,5- அல்லீன் என்ற நான்கு வகையான மாற்றியன்கள் அறியப்படுகின்றன. 1,3-வளைய ஆக்டாடையீன் மற்றும் 1,5- வளைய ஆக்டாடையீன் என்ற இணைக்கப்பட்ட மாற்றியன்கள் பொதுவாகத் தோன்றும் வளைய ஆக்டாடையீன்களாகும். இவை இடைநிலை உலோகங்களுக்கான ஈந்தணைவிகளாக பயன்படுத்தப்படுகின்றன. இந்த டையீன்கள் நிறமற்றவையாகவும் எளிதில் ஆவியாகக் கூடியனவாகவும் உள்ளன .
# கார்புரோமால்

**கார்புரோமால்** *(Carbromal)* என்பது மயக்கமருந்து அல்லது தூக்க மருந்து என வகைப்படுத்தப்படுகிறது. 1909 ஆம் ஆண்டு பேயர் இம்மருந்தைத் தொகுப்பு முறையில் தயாரித்தார்.
# கார்புரோமால்

## தயாரிப்பு

டையெத்தில்மலோனிக் அமிலம் கார்பாக்சில் நீக்கம் செய்யப்பட்டு 2-எத்தில்வலெரிக் அமிலமாக மாற்றப்படுகிறது. பின்னர் எல்-வோலார்டு-செலின்சுகி வினை வழியாக α-புரோமோ-α-எத்தில்பியூட்டைரைல் புரோமைடாக மாற்றப்படுகிறது. பிறகு யூரியாவுடன் இது வினைபுரிந்து கார்புரோமால் (**4**) உருவாகிறது.
# சூரஜ்பூர்

**சூரஜ்பூர்** (**Surajpur**) இந்தியாவின் சத்தீஸ்கர் மாநிலத்தின் சூரஜ்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். மாநிலத் தலைநகரம் இராய்ப்பூருக்கு வடக்கே 256 கி.மீ. தொலைவில் சூரஜ்பூர் நகரம் உள்ளது. தேசிய நெடுஞ்சாலை எண் 43 இந்நகரத்தின் வழியாகச் செல்கிறது.
# சூரஜ்பூர்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 15 வார்டுகளும், 4,397 வீடுகளும் கொண்ட நகரத்தின் மொத்த மக்கள்தொகை 20,189 ஆகும். அதில் ஆண்கள் 10,430 மற்றும் பெண்கள் 9,759 உள்ளனர். ஆறு வயதிற்குட்பட்ட குழந்தைகள் 2649 (13.12%) ஆகவுள்ளனர். பாலின விகிதம் 1000 ஆண்களுக்கு, 867 பெண்கள் வீதம் உள்ளனர். சராசரி எழுத்தறிவு 79.89% ஆகவுள்ளது. மக்கள்தொகையில் இந்துக்கள் 82.40%, முஸ்லீம்கள் 13.73%, சமணர்கள் 1.69%, கிறித்தவர்கள் 1.49% மற்றும் பிறர் 0.69 ஆகவுள்ளனர்.
# சூரஜ்பூர்

## போக்குவரத்து

### சாலைகள்

கட்னி-பிலாஸ்பூர்-ராய்ப்பூர், பிலாய் நகரங்களை இணைக்கும் தேசிய நெடுஞ்சாலை எண் 43 சூரஜ்பூர் நகரத்தின் வழியாகச் செல்கிறது.
# சூரஜ்பூர்

## போக்குவரத்து

### வானூர்தி நிலையம்

அருகமைந்த வானூர்தி நிலையம் இராய்ப்பூரில் உள்ளது.
# சூரஜ்பூர்

## போக்குவரத்து

### தொடருந்து நிலையம்

சுரஜ்பூர் நகத்திற்கு வடக்கே 6 கி.மீ. தொலைவில் சூரஜ்பூர் ரோடு தொடருந்து நிலையம் உள்ளது. சூரஜ்பூர் ரோடு தொடருந்து நிலையத்திலிருந்து துர்க், ஷடோல், அம்பிகாபூர் நகரங்களுக்கு பயணியர் வண்டிகள் உள்ளது.
# குறுக்க பலபடி

**குறுக்க பலபடிகள்** (Condensation polymers) என்பவை ஏதாவதொரு குறுக்க வினையின் மூலம் உருவான பலபடிகள் ஆகும். குறுக்க வினைகளில் மூலக்கூறுகள் ஒன்றோடொன்று இணைந்து அவற்றிலிருந்து மெத்தனால் அல்லது நீர் போன்ற சிறிய மூலக்கூறுகளை இழந்து ஒரு மூலக்கூற்றை உருவாக்கும். குறுக்க பலபடிகள் என்பவை குறுக்க பலபடியாக்கல் வினைகளால் உருவானவையாகும். இத்தகைய வினைகள் மூலக்கூறுகளுக்கிடையே வெவ்வெறு நிலைகளிலான பலபடியாக்கல் மற்றும் குறுக்க வினையால் உறுவான குறுக்க சங்கிலித்தொடர் பலபடியாக்கல் ஆகும். ஒரு பலபடியானது ஒற்றை மூலக்கூறுகளின் செயலுறு இடங்களில் தொடர் வினையின் காரணமாகவும் உருவாகின்றது. பலபடியாக்கல் வினையின் மிக முக்கியமான வடிவங்கள் கரியணுத் தொடர் பலபடியாக்கல் மற்றும் பல்சேர்க்கை வினைகள் ஆகும். இவை இரண்டுமே சேர்க்கைப் பலபடிகளைத் தருகின்றன.  
குறுக்க பலபடியாக்கல் என்பது படிநிலை - வளர்ச்சி பலபடியாக்கலின் ஒரு வடிவம் ஆகும். இரு வேதிவினைக் குழுக்கள் கொண்ட ஒருமங்களைக் கொண்டு, அதாவது இரண்டு வினைத்திறன் மிக்க இறுதித் தொகுதிகளைக் கொண்ட சேர்மங்களைக் கொண்டு நேரியல் பலபடிகள் உற்பத்தி செய்ய முடியும். பொதுவான குறுக்கப் பலபடிகளில் பாலிஅமைடுகள், பாலிஅசிட்டால்கள் மற்றும் புரதங்கள் ஆகியவை அடங்கும்.
# குறுக்க பலபடி

## பாலிஅமைடுகள்

குறுக்க பலபடிகளில் ஒரு முக்கியமான வகை பாலிஅமைடுகள் ஆகும். அவை கார்பாக்சிலிக் அமிலம் மற்றும் ஒரு அமீன் ஆகியவற்றின் வினையிலிருந்து உருவாகின்றன. எடுத்துக்காட்டுகளில் நைலான்கள் மற்றும் புரதங்கள் ஆகியவை அடங்கும். அமினோ-கார்பாக்சிலிக் அமிலங்களிலிருந்து தயாரிக்கப்படும் போது, எ.கா. அமினோ அமிலங்கள், பலபடியாக்கலின் விகிதக்கலவையில் நீரின் இணை உருவாக்கமும் அடங்கும்.  
: n H <sub>2</sub> NX-CO <sub>2</sub> H → [HN-XC (O)] <sub>n</sub> + n H <sub>2</sub> O.  
டைஅமீன்கள் மற்றும் டைகார்பாக்சிலிக் அமிலங்களிலிருந்து பலபடிகள் தயாரிக்கப்படும் போது, (எ.கா. நைலான் 66 இன் உற்பத்தி) பலபடியாக்கலானது மீண்டும், மீண்டும் வரும் ஒவ்வொரு அலகிற்கும் இரண்டு மூலக்கூறு நீரை உருவாக்குகின்றது.  
: n H <sub>2</sub> NX-NH <sub>2</sub> + n HO <sub>2</sub> CY-CO <sub>2</sub> H → [HN-X-NHC (O) -YC (O)] <sub>n</sub> + 2n H <sub>2</sub> O.
:
# குறுக்க பலபடி

## பாலிஎசுத்தர்கள்

குறுக்கப் பலபடிகளில் மற்றுமொரு முக்கியமான வகைப்பாடானது பாலிஎசுத்தர்களாகும். அவை கார்பாக்சிலிக் அமிலம் மற்றும் ஒரு ஆல்கஹால் ஆகியவற்றின் வினையிலிருந்து உருவாகின்றன. பாலிஎசுத்தர்களுக்கான எடுத்துக்காட்டுகளில் ஒன்று பின்வருமாறு, எ.கா. பாலிஎதிலீன்டெரிப்தாலேட்டு :  
: n HO-X-OH + n HO <sub>2</sub> CY-CO <sub>2</sub> H → [OXO <sub>2</sub> CYC (O)] <sub>n</sub> + (3n-2) H <sub>2</sub> O.
# குறுக்க பலபடி

## பாதுகாப்பு மற்றும் சுற்றுச்சூழல் பரிசீலனைகள்

சேர்க்கைப் பலபடிகளைக் காட்டிலும் குறுக்கப் பலபடிகள் அதிக மக்கும் தன்மை கொண்டவை. ஒருமங்களுக்கிடையேயான பெப்டைடு அல்லது எசுத்தர் பிணைப்புகள், குறிப்பாக, வினையூக்கிகள் அல்லது பாக்டீரியா நொதிகள் முன்னிலையில் நீராற்பகுப்பு செய்யப்படலாம்.
<sup data-ve-ignore="true">&#x5B; *<span title="This claim needs references to reliable sources. (March 2019)">மேற்கோள் தேவை</span>* &#x5D;</sup>
# பாட்னாவில் சுற்றுலா

**பாட்னாவில் சுற்றுலா (Tourism in Patna)** என்பது இந்தியாவின் தலைநகர் பீகார் மாநிலத்தில் சுற்றுலாவைக் குறிக்கிறது. பாட்னா சுற்றுலா தலங்களுக்கு பெயர் பெற்றது. மேலும் மாநிலம் மற்றும் வெளிநாடுகளில் உள்ள மக்கள் பாட்னாவுக்கு வருகை தருகின்றனர். இந்த கட்டுரை பாட்னாவின் முக்கிய சுற்றுலா தலங்களைப் பற்றியது.
# பாட்னாவில் சுற்றுலா

## சுற்றுலா வரலாறு

பாட்னா பிராந்தியத்தில் ஆவணப்படுத்தப்பட்ட சுற்றுலா வரலாறு கிமு 4 ஆம் நூற்றாண்டுக்கு முந்தையது. கிரேக்க புவியியலாளர் மெகஸ்தெனஸ் (கி.மு. 350-290) சந்திரகுப்த மௌரியரின் ஆட்சியில் இப்பகுதிக்கு வருகை புரிந்துள்ளார். அவரது அவதானிப்புகள் *இந்திகாவில்* பதிவு செய்யப்பட்டுள்ளன. மெகஸ்தெனஸின் மகனான தியோனீசியஸ், பேரரசர் அசோகர் காலத்தில் பாடலிபுத்திரத்திற்கு வருகை புரிந்தார்.
பாசியான் என்கிற ஒரு சீன சுற்றுலாப் பயணி, பௌத்த வேதங்களைப் பெற்று 399 மற்றும் 412 க்கு இடையில் சீனாவுக்கு திரும்பிச் சென்றார். சுவான்சாங் மகத நாட்டிலிலுள்ள புனித பௌத்த இடங்களை பார்வையிட்டார். மேலும் 629 மற்றும் 645க்கும் இடையில் நாளந்தா பல்கலைக்கழகத்தில் படிப்பதற்கு அதிக காலம் செலவிட்டார்.
# பாட்னாவில் சுற்றுலா

## சுற்றுலாப் பயணிகள் மற்றும் சுற்றுலா வகைகள்

ஆரம்ப நாட்களில் இப்பகுதியில் சுற்றுலா என்பது கல்வி நோக்கங்களுக்காக மட்டுமே இருந்தது. பௌத்தம், சமணம், சீக்கியம் மற்றும் இஸ்லாம் போன்ற மதங்களின் மிகவும் புனிதமான நகரங்களில் பாட்னாவும் ஒன்று என்பதால், மத சுற்றுலாவின் ஒரு பகுதியாக பலர் பாட்னாவுக்கு பயணம் செய்கிறார்கள்.  
- சர்வதேச சுற்றுலா பயணிகள் - பாட்னா, உலகம் முழுவதில் இருந்தும் பல சுற்றுலா பயணிகளை ஈர்க்கிறது. குறிப்பாக ஜப்பான் மற்றும் சீனா போன்ற நாடுகளிலிருந்து புத்த மதத்தினர் இங்கு வருகின்றனர்.
- உள்நாட்டு சுற்றுலாப் பயணிகள் அந்தந்த யாத்திரைகளில் இப்பகுதிக்கு வருகை தருகின்றனர்.  
இன்று, பாட்னாவில் சுற்றுலா முக்கியமாக மத அடிப்படையிலான அல்லது மிதமான கல்விச் சுற்றுலா ஆகும். பீகார் அரசும் சாகச சுற்றுலாவை ஊக்குவித்து வருகிறது.
# பாட்னாவில் சுற்றுலா

## ஈர்ப்புகள்

### தொல்பொருள் தளங்கள்

பாட்னாவின் வரலாறும் பாரம்பரியமும் நாகரிகத்தின் ஆரம்ப காலத்திலிருந்தே தொடங்குகிறது. பாட்னாவின் அசல் பெயர் பாடலிபுத்ரம் என்பதாகும். அதன் ஆவணப்படுத்தப்பட்ட வரலாறு கிமு 600இல் தொடங்குகிறது. பாட்னாவில் 2600 ஆண்டுகால வரலாறு மற்றும் பல இராச்சியங்களைக் கண்டிருப்பதால், இப்பகுதியில் ஏராளமான தொல்பொருள் இடங்கள் உள்ளன.  
- கும்ஹரார் - மௌரியப் பேரரசு காலத்தின் (கிமு 322–185) தொல்பொருள் எச்சங்கள் இங்கு கண்டுபிடிக்கப்பட்டுள்ளன. கூரையின் மேற்பரப்பைத் தாங்கும் தூண்கள் உடைய 80 தூண்கள் கொண்ட மண்டபத்தின் இடிபாடுகளும் அடங்கும். இங்கு அகழ்வாராய்ச்சி கண்டுபிடிப்புகி.மு 600க்கும் முந்தையது. கணக்கீடுகள்
- அஜாதசத்ரு, சந்திரகுப்தர் மற்றும் அசோகர் போன்றவர்களின் பண்டைய தலைநகரைக் குறிக்கிறது. மேலும் மொத்தமாக இந்த நினைவுச்சின்னங்கள் கிமு 600 முதல் கிபி 600 வரை நான்கு தொடர்ச்சியான காலகட்டங்களில் உள்ளன.
- மௌரிய கலைக்கு திதர்கஞ்ச் யக்ஷி ஒரு சிறந்த எடுத்துக்காட்டாகும். இந்த சிற்பம் தற்போது பாட்னா அருங்காட்சியகத்தில் வைக்கப்பட்டுள்ளது., இது இந்தியாவின் மிகவும் பிரபலமான கலைத் தொகுப்பாகும்.
- அகாம் குவான், அதாவது "புரிந்துகொள்ள முடியாத கிணறு", இது மௌரிய பேரரசர் அசோகரின் காலத்திற்கு முந்தையது என்று கூறப்படுகிறது. இந்த கிணறு பாட்னாவின் கிழக்கே அமைந்துள்ளது.
- கி.பி 1539 இல் ஷெர் ஷா முகலாய<nowiki/>சக்கரவர்த்தியான உமாயூனை<nowiki/>தோற்கடித்த இடமாக இந்திய வரலாற்றின் ஆண்டுகளில் நன்கு அறியப்பட்ட பக்சரின் சௌசாகர் அல்லது சௌசாவும் மிகப் பெரிய பழங்கால இடமாகும்.
# பாட்னாவில் சுற்றுலா

## ஈர்ப்புகள்

### கங்கை நதிக் கரைகள்

பீகார் மாநில சுற்றுலா மேம்பாட்டுக் கழகம் சமீபத்தில் காந்தி படித்துறையில் இருந்து குளிரூட்டப்பட்ட மிதக்கும் உணவமான *எம்.வி.கங்கா விகார்* என்பதை இயக்கத் தொடங்கியது.  
பாட்னாவில் உள்ள கங்கை படித்துறையை சுற்றுலாத்துறை ஒரு முக்கிய ஈர்ப்பாக கவனம் செலுத்துகிறது. மோட்டார் படகுகள் மிதமான விலையில் வாடகைக்கு கிடைக்கின்றன. அதிர்ஷ்ட சுற்றுலா பயணிகள் கங்கை ஓங்கில்களை காணலாம். கங்கைக் கரையில் ஏராளமான கோட்டைகள் (ராஜா படித்துறை, ராணி படித்துறை, ஆட்சியர் படித்துறை போன்றவை) மற்றும் புனித யாத்திரைகள் (காளி படித்துறையில் காளிக் கோயில், கெய் படித்துறையில் குருத்வாரா பஹிலா பரா, மற்றும் கயோபிந்த் படித்துறையில் உள்ள குருத்வாரா கோபிந்த் படித்துறை போன்றவை) உள்ளன. பாட்னாவில். உலகின் மிக நீளமான பாலங்களில் ஒன்றான கெய் படித்துறையில் அமைந்துள்ள மகாத்மா காந்தி சேதுவை சுற்றுலாப் பயணிகள் பார்வையிடலாம்.
# பாட்னாவில் சுற்றுலா

## ஈர்ப்புகள்

### மத வளாகம்

பாட்னா யாத்திரை செல்லும் மக்களுக்கு ஒரு பிரபலமான இடமாகும்.
# பாட்னாவில் சுற்றுலா

## ஈர்ப்புகள்

### மத வளாகம்

#### இந்து யாத்திரைத் தளங்கள்

- பாட்னாவில் அமைந்துள்ள மகாவீர் மந்திர் என்பது அனுமனுக்கு அர்ப்பணிக்கப்பட்ட புனிதமான இந்து கோவில்களில் ஒன்றாகும். ஒவ்வொரு ஆண்டும் மில்லியன் கணக்கான யாத்ரீகர்கள் இக்கோயிலுக்கு வருகிறார்கள். இது வட இந்தியாவில் அதிகம் பார்வையிடப்பட்ட இரண்டாவது மத ஆலயம் ஆகும். மகாவீர் மந்திர் அறக்கட்டளைகள் புகழ்பெற்ற வைஷ்ணவ தேவி ஆலயத்திற்குப் பிறகு வட இந்தியாவில் இரண்டாவது மிக உயர்ந்த வருகையைக் கொண்டுள்ளன.
- பதான் தேவி - புனித ஆலயம் இந்தியாவின் 51 சித்த சக்தி பீடங்களில் ஒன்றாகும். புராணங்களின்படி, தாட்சாயிணியின் சடலத்தின் 'வலது தொடையில்' விஷ்ணு தனது ' சுதர்சன சக்ரத்தின் ' மூலம் வெட்டும்போது இங்கே விழுந்துவிட்டார். பண்டைய கோயிலான் இது, முதலில் *மா சர்வானந்த் கரி பட்னேஸ்வரி* என்று அழைக்கப்பட்டது. இது துர்கா தேவியின் தங்குமிடம் என்றும் நம்பப்படுகிறது.
# பாட்னாவில் சுற்றுலா

## ஈர்ப்புகள்

### மத வளாகம்

#### சீக்கிய யாத்திரைத் தளங்கள்

சீக்கியர்களின் பத்தாவது குருவான குரு கோவிந்த் சிங் 1666இல் இங்கு பிறந்தார். ஆனந்த்பூருக்குச் செல்வதற்கு முன்பு தனது ஆரம்ப ஆண்டுகளைக் கழித்ததால், பாட்னா சீக்கிய மதத்தின் புனிதமான நகரங்களில் ஒன்றாகும். 1509இல் குருநானக் மற்றும் 1666 இல் குரு தேக் பகதூர் ஆகியோரின் வருகைகளாலும் பாட்னா கௌவிக்கப்படுகிறது.  
- சீக்கிய மதத்தின் ஐந்து தக்ஷங்களில் தக் ஸ்ரீ ஹர்மந்திர் சாஹேப் ஒருவர். பாட்னா சாஹிப்பில் உள்ள குருத்வாரா, சீக்கியர்களின் பத்தாவது குருவான குரு கோபிந்த் சிங்கின் பிறந்த இடத்தை நினைவுகூரும் வகையில் உள்ளது.
- குருத்வாரா பஹிலா பரா, பொதுவாக குருத்வாரா காய் காட் என்று அழைக்கப்படுகிறது, குரு நானக் தேவ் என்பவருக்கு அர்ப்பணிக்கப்பட்டுள்ளது, அவர் பாட்னா வருகையின் போது கி.பி 1509 இல் இங்கு தங்கியிருந்தார். குரு தேக் பகதூர் மற்றும் அவரது குடும்பத்தினருடன் கி.பி 1666 இல் இந்த இடத்திற்கு விஜயம் செய்தார்
- குழந்தை குரு கோபிந்த் சிங் தனது விளையாட்டு வீரர்களுடன் கங்கைக் கரையில் விளையாடிக் கொண்டிருந்த இடம் குருத்வாரா கோபிந்த் காட் . இது கங்கை நதிக்கரையில் அமைந்துள்ளது மற்றும் தக்த்ரீ ஹர்மந்திர் சாஹேப்பிலிருந்து 200 கெஜம் தொலைவில் இல்லை. இது குருத்வாரா கங்கன் காட் என்றும் அழைக்கப்படுகிறது.
- குருத்வாரா குரு கா பாக் - இந்த குருத்வாரா குரு கோபிந்த் சிங்கின் பிறந்த இடத்திலிருந்து 2 மைல் தொலைவில் அமைந்துள்ளது.
- குருத்வாரா பால் லீலா - இந்த இடம் தகாத் பாட்னா சாஹிப்பிலிருந்து சில மீட்டர் தொலைவில் உள்ளது. குரு ஜி தனது குழந்தை பருவத்தில் மற்ற குழந்தைகளுடன் விளையாடிக் கொண்டிருந்தார். குருத்வாரா பால் லீலா மைனி சங்கத் என்றும் அழைக்கப்படுகிறார்.
- குருத்வாரா ஹண்டி சாஹிப் - இந்த குருத்வாரா குரு தேக் பகதூரின் நினைவாக கட்டப்பட்டது, ஏனெனில் அவர் மாதா குஜ்ரி மற்றும் பாலா ப்ரீதம் ஆகியோருடன் 1728 இல் தங்கியிருந்தார்.
# பாட்னாவில் சுற்றுலா

## ஈர்ப்புகள்

### மத வளாகம்

#### இஸ்லாமிய யாத்திரைத் தளங்கள்

- பதர் கி மஸ்ஜித் - பதார் கி மஸ்ஜித் தக் ஹர்மந்திர் சாஹேப் அருகே கங்கை ஆற்றின் கரையில் நிற்கிறது. ஜஹாங்கிரின் மகன் பர்வேஸ் ஷா, 1621 இல் பதர் கி மஸ்ஜித்தை நிறுவினார். [1] இந்த அமைப்பு கற்களால் கட்டப்பட்டுள்ளது. எனவே அதற்கு பதர் கி மஸ்ஜித் என்று பெயர் வந்தது.
- ஷெர் ஷாஹி மஸ்ஜித், ஒரு மசூதி, ஷெர்ஷாஹி என்றும் அழைக்கப்படுகிறது. இது ஆப்கானிய கட்டிடக்கலைக்கு ஒரு எடுத்துக்காட்டு. ஷெர் ஷா சூரி தனது ஆட்சியை நினைவுகூரும் வகையில் 1540-1545இல் இந்த மசூதியைக் கட்டினார். இது தவல்பூராவுக்கு அருகிலுள்ள பூராப் தர்வாசாவின் தென்மேற்கு மூலையில் அமைந்துள்ளது.
- 1608இல் மக்தூம் தௌலத் தனது இறுதி மூச்சை சுவாசித்த இடம் மேனர் ஷெரீப் . 1616ஆம் ஆண்டில் பீகார் ஆளுநரான இப்ராஹிம் கான் அவரது சீடராகவும் இருந்தார். அவரது கல்லறை கட்டுமானத்தையும் முடித்தார்.
- பீகார் ஷெரீப் - இந்த நகரம் முஸ்லீம் கற்றல் மற்றும் கலையின் செயலில் மையமாக இருந்தது. இன்று இது ஒரு வளமான கலாச்சார கடந்த காலத்தைக் கொண்ட ஒரு சிறிய நகரம் மற்றும் ஒரு பெரிய முஸ்லீம் யாத்திரை மையமாக உள்ளது.
# பாட்னாவில் சுற்றுலா

## ஈர்ப்புகள்

### மத வளாகம்

#### கிறிஸ்தவ யாத்திரைத் தளங்கள்

- பதாரி கி ஹவேலி - புனித மேரி தேவாலயம் என்றும் அழைக்கப்படும் "மேட்ஷன் ஆஃப் பத்ரே" பீகாரில் உள்ள மிகப் பழமையான தேவாலயம் ஆகும். ரோமன் கத்தோலிக்கர்கள் பீகார் வந்தபோது, அவர்கள் 1713ஆம் ஆண்டில் "பத்ரி-கி-அவேலி" என்று அழைக்கப்படும் இடத்தில் ஒரு சிறிய தேவாலயத்தை கட்டினர்.
# பாட்னாவில் சுற்றுலா

## ஈர்ப்புகள்

### மத வளாகம்

#### சமண யாத்திரைத் தளங்கள்

- **கமல்தா சமண கோயில்** : கமல்தா சமண கோயில் வளாகம் 18 ஆம் நூற்றாண்டில் கட்டப்பட்ட பாட்னாவின் பழமையான சமண கோயில் ஆகும். இந்த கோயில் திகம்பரப் பிரிவைச் சேர்ந்தது. சமண மதத்தின் 22 தீர்த்தங்கரரில் ஒருவரான நேமிநாதருக்கு அர்ப்பணிக்கப்பட்டுள்ளது. இந்த இடம் பாரம்பரியமாக புகழ்பெற்ற சமண ஆசிரியரான ஸ்துலபத்ராவின் பிறப்புடன் தொடர்புடையது.
# பாட்னாவில் சுற்றுலா

## ஈர்ப்புகள்

### இன்ஃபோடெயின்மென்ட் காம்ப்ளக்ஸ்

- பாட்னா கோளரங்கம் ஆசியாவின் மிகப்பெரிய கோள்களில் ஒன்றாகும். இது தேசத்திற்காக அர்ப்பணிக்கப்பட்டு 1993 ஏப்ரல் 1 அன்று பொதுமக்களுக்கு திறக்கப்பட்டது.
- பாட்னா அருங்காட்சியகம் பீகார் மாநில அருங்காட்சியகம். பாட்னாவுக்கு அருகே காணப்படும் வரலாற்று கலைப்பொருட்கள் அமைப்பதற்காக 1917 ஆம் ஆண்டில் பிரித்தானிய இராச்சியத்தின் போது ஆங்கிலேயர்களால் இது கட்டப்பட்டது.
- சஞ்சய் காந்தி ஜெய்விக் உதயன் நாட்டின் 16 பெரிய உயிரியல் பூங்காக்களில் ஒன்றாக வகைப்படுத்தப்பட்டுள்ளது. மேலும் இது சஞ்சய் காந்தி தாவரவியல் மற்றும் விலங்கியல் தோட்டம் அல்லது பாட்னா உயிரியல் பூங்கா என்றும் அழைக்கப்படுகிறது . இது பாட்னாவில் பெய்லி சாலைக்கு அருகில் அமைந்துள்ளது.
- சிறீகிருஷ்ணா அறிவியல் மையம் - இந்த நிறுவனம் கலாச்சார அமைச்சின் கீழ் ஒரு தன்னாட்சி அமைப்பான தேசிய அறிவியல் அருங்காட்சியகங்களின் ஒரு பிரிவை உருவாக்குகிறது. இது காந்தி மைதானத்தின் தென்மேற்கு மூலையில் அமைந்துள்ளது. பின்னர் இது குழந்தைகளுக்கு ஒரு பிரபலமான இடமாக மாறியுள்ளது. மையத்தில் ஏராளமான இடங்கள் சேர்க்கப்பட்டுள்ளன.
- குதா பக்ஷ் ஓரியண்டல் நூலகம் - இந்தியாவின் தேசிய நூலகங்களில் ஒன்றான இது பாரசீக மற்றும் அரபு கையெழுத்துப் பிரதிகளின் அரிய தொகுப்பைக் கொண்டுள்ளது. இந்தியாவில் ராஜபுத்ரர் மற்றும் முகலாயர்கள் ஆட்சியின் போது வரையப்பட்ட ஓவியங்களையும் இது கொண்டுள்ளது.
# பாட்னாவில் சுற்றுலா

## ஈர்ப்புகள்

### கட்டிடங்கள் மற்றும் கட்டமைப்புகள்

- கோல்கர் - காந்தி மைதானத்தின் மேற்கே அமைந்துள்ள கோல்கர் அல்லது கோல் கர் ("வட்ட வீடு") 1786இல் கேப்டன் ஜான் கார்ஸ்டினால் கட்டப்பட்ட ஒரு களஞ்சியமாகும்.
- சப்யாதா துவார் - பாட்னா நகரில் கங்கா நதிக்கரையில் அமைந்துள்ள ஒரு மணற்கல் வளைவு நினைவுச்சின்னம்.
- 5450 மீட்டர் நீளமுள்ள மகாத்மா காந்தி சேது, உலகின் மிக நீளமான பாலங்களில் ஒன்றாகும். தெற்கிலிருந்து பாலத்தின் அணுகுமுறை 50 கி.மீ நீளமுள்ள மேம்பாலம் ஆகும். இந்த பாலத்திற்கு 40 தூண்கள் உள்ளன.
- திகா-சோன்பூர் பாலம் என்பது ஒரு இரயில்-மற்றும்-சாலை பாலம் ஆகும். இது பீகாரின் வடக்கு மற்றும் தெற்கு பகுதிகளுக்கு இடையே எளிதான சாலை மற்றும் இரயில் இணைப்பை வழங்குகிறது.
- கார்கில் சௌக் ஒரு போர் நினைவுச்சின்னம் ஆகும் . இது 2000ஆம் ஆண்டில் காந்தி மைதானத்திற்கு அருகில் நிறுவப்பட்டது. இது 1999இல் பாக்கித்தானுக்கு எதிரான கார்கில் போரில் தங்கள் உயிரைத் தியாகம் செய்த பீகார் மற்றும் ஜார்க்கண்ட் வீரர்களுக்கு அர்ப்பணிக்கப்பட்டுள்ளது.
- பாட்னா உயர்நீதிமன்றம் 1916 பிப்ரவரி 3இல் நிறுவப்பட்டது. பின்னர் இது இந்திய அரசு சட்டம், 1915இன் கீழ் இணைக்கப்பட்டது. நீதிமன்றத்தின் தலைமையகம் மாநிலத்தின் நிர்வாக தலைநகரான பாட்னாவில் உள்ளது.
- நாகோல் கோதி என்பது பாட்னாவில் அமைந்துள்ள ஒரு அரண்மனை ஆகும். இந்த கட்டிடம் பிரித்தானிய இராச்சியத்தின் போது ஒரு முகலாய கட்டிடக்க் கலைஞரல் கட்டப்பட்டது. மேலும் இது முகலாய கட்டிட்டக்கலைக்கு ஒரு அற்புதமான உதாரணம் ஆகும் . இந்த கட்டிடம் ஒரு அழகான தோட்டத்தால் சூழப்பட்டுள்ளது.
- சாகீத் சமாரக் என்பது பீகார் சட்டமன்றத்திற்கு அருகில் அமைந்துள்ள ஒரு பிரபலமான அடையாளமாகும் . 1942இல் பிரித்தன் ஆட்சியின் போது இதன்மேல் இந்தியக் கொடியை ஏற்ற முயன்ற ஏழு அசாதாரண மாணவர்களுக்கான ஒரு நினைவுச்சின்னமாகும்.
- அனுக்ரா சேவா சதான், லோக்நாயக் ஜெயபிரகாஷ் நாராயணால் நிறுவப்பட்டது. இது வறியோருக்கான பராமரிப்பு இல்லமாகும்.
- நவ லகா கட்டிடம் என்றும் அழைக்கப்படும் தர்பங்கா வீடு, தர்பங்காவைச் சேர்ந்த மகாராஜா சர் காமேஷ்வர் சிங் என்பவரால் கட்டப்பட்டது. கங்கைக் கரையில் அமைந்துள்ள இந்த அழகிய கட்டிடத்தில் காளிக்குக் கோயில் உள்ளது. இது துர்க்கா தேவியின் வழிபாட்டுத் தலமாகும்
# பாட்னாவில் சுற்றுலா

## ஈர்ப்புகள்

### பூங்காக்கள்

- முன்பு பாட்னா புல்வெளிகள் என்று அழைக்கப்பட்ட காந்தி மைதானம் கங்கைக் கரைகளுக்கு அருகிலுள்ள பாட்னாவில் உள்ள ஒரு வரலாற்று மைதானமாகும்.
- பாட்னா உயிரியல் பூங்கா நாட்டின் 16 பெரிய உயிரியல் பூங்காக்களில் ஒன்றாக வகைப்படுத்தப்பட்டுள்ளது. இது சஞ்சய் காந்தி தாவரவியல் மற்றும் விலங்கியல் தோட்டம் அல்லது பாட்னா உயிரியல் பூங்கா என்றும் அழைக்கப்படுகிறது. இது பாட்னாவில் பெய்லி சாலைக்கு அருகில் அமைந்துள்ளது.
- காங்கிரசு மைதானம் என்பது பீகாரில் இந்திய சுதந்திர இயக்கத்தை குறிக்கும் ஒரு வரலாற்று மைதானமாகும். ராஜேந்திர பிரசாத், நேரு, அனுக்ரா நாராயண் சின்ஹா, ஸ்ரீ டாக்டர் கிருஷ்ணா சின்ஹா, ஜெயபிரகாஷ் நாராயண் மற்றும் பல பெரியவர்களால் கூட்டங்களை நடத்த இது பயன்படுத்தப்பட்டது.
- புத்த ஸ்மிருதி பூங்கா, ஒரு காலத்தில் பிரித்தானிய சகாப்தத்தின் வரலாற்று சிறப்பு வாய்ந்த பாங்கிபூர் சிறை இருந்த இடத்தில் அமைந்துள்ளது. இந்த பூங்காவின் மைய ஈர்ப்பு பூங்காவின் நடுவில் அமைந்துள்ள 200 அடி உயரமுள்ள ஸ்தூபம் ஆகும்.
# பாட்னாவில் சுற்றுலா

## ஈர்ப்புகள்

### பாட்னாவுக்கு அருகிலுள்ள இடங்கள்

- தானாபூர்
- வைசாலி
- ராஜகிரகம்
- நாளந்தா
- கயை
- புத்தகயா
- பாவாபுரி
- சோன்பூர்
# பாட்னாவில் சுற்றுலா

## போக்குவரத்து

இந்தியாவின் முன்னோடி நகரங்களில் பாட்னாவும் குதிரை இழுக்கும் டிராம்களை நகர்ப்புற போக்குவரத்தில் கொண்டிருந்தது. இப்போதெல்லாம், பாட்னாவில் பொது போக்குவரத்து பேருந்துகள், ஆட்டோ ரிக்ஷாக்கள் மற்றும் உள்ளூர் ரயில்கள் மூலம் வழங்கப்படுகிறது. ஆட்டோ ரிக்ஷாக்கள் பாட்னாவில் பொது போக்குவரத்துக்கு மிகவும் பிரபலமான வழிமுறையாகும். ஏனெனில் அவை குறைந்த கட்டணம் வசூலிக்கின்றன. பெரும்பாலானவை டீசலில் இயங்குகின்றன. மேலும் அவை மஞ்சள் மற்றும் கருப்பு நிறத்தில் உள்ளன. பாட்னாவில் பொதுப் போக்குவரத்தின் பிரபலமான வழிமுறைகளில் பேருந்துகளும் ஒன்றாகும்.  
பாட்னாவில் பொது போக்குவரத்துக்கான ஒரு வழியாகவும் இரயில்வே செயல்படுகிறது. ஏனெனில் இந்த நகரம் இந்தியாவின் இரயில் வலையமைப்பில் ஒரு முக்கிய சந்திப்பாகும். பாட்னா சந்திப்பு, இராஜேந்திரநகர் முனையம், குல்சர்பாக் நிலையம், தானாபூர் சந்திப்பு மற்றும் பாட்னா சாஹிப் நிலையம் ஆகிய ஐந்து முக்கிய இரயில் நிலையங்கள், இந்த நிலையங்களில் மிகப் பழமையானவை.
# பாட்னாவில் சுற்றுலா

## இணைப்பு மற்றும் அணுகல்

இந்தியாவின் பிற மாநிலங்களிலிருந்து வரும் சுற்றுலாப் பயணிகளுக்கு பாட்னா ஒரு முக்கியமான போக்குவரத்து இடமாகும். பாட்னா விமானம், ரயில் மற்றும் சாலை போக்குவரத்து மூலம் நன்கு இணைக்கப்பட்டுள்ளது.  
; விமானம் மூலம்  
பாட்னாவை செயப் பிரகாஷ் நாராயண் பன்னாட்டு வானூர்தி நிலையம் அல்லது பாட்னா,விமான நிலையம் சேவை செய்கிறது. இது ஒரு தேசிய விமான நிலையமாகும். இது இந்தியாவின் அனைத்து முக்கிய நகரங்களுடனும் தினசரி விமானங்கள் மூலம் இணைக்கப்பட்டுள்ளது. பாட்னாவிலிருந்து 96 கி.மீ தொலைவில் உள்ள கயை வானூர்தி நிலையம் பீகார் மற்றும் சார்க்கண்டில் உள்ள ஒரே சர்வதேச விமான நிலையமாகும், இது கொழும்பிவிற்கு, இரண்டு விமான நிறுவனங்கள் மூலமாகவும், பாங்காக், சிங்கப்பூர் மற்றும் பூட்டான் ஆகிய நாடுகளுடனும் இணைக்கப்பட்டுள்ளது.  
; இரயில் மூலம்  
பாட்னா மூலோபாய ரீதியாக கிழக்கு மத்திய இரயில்வேயின் பிரதான பாதையில் அமைந்துள்ளது. எனவே இந்தியாவின் முக்கியமான நகரங்களுடனும் பீகாரில் உள்ள பெரும்பாலான நகரங்களுடனும் இணைக்கப்பட்டுள்ளது.  
; சாலை வழியாக  
பாட்னா நன்கு பராமரிக்கப்படும் சாலைகளின் வலைப்பின்னலால் சேவை செய்யப்படுகிறது. பல தேசிய நெடுஞ்சாலைகள் பாட்னாவுக்கு செல்கின்றன, இதில் தேசிய நெடுஞ்சாலை எண் 19, தேசிய நெடுஞ்சாலை எண் 30,, தேசிய நெடுஞ்சாலை எண் 31 மற்றும் தேசிய நெடுஞ்சாலை எண் 83 ஆகியவை அடங்கும் . தேசிய நெடுஞ்சாலை எண் 31 தானாபூரை கடந்து செல்கிறது.  
- டெல்லியில் இருந்து - 1,015 &nbsp; கி.மீ வடகிழக்கு
- மும்பையிலிருந்து - 1,802 &nbsp; கி.மீ வடகிழக்கு
- கொல்கத்தாவிலிருந்து - 556 &nbsp; கி.மீ வடமேற்கு
# 2020 ஆங்காங்கில் கொரோனாவைரசுத் தொற்று

ஆங்காங்கில் **கொரோனாவைரசுத் தொற்று** (*2020 coronavirus pandemic in Hong Kong*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். ஆங்காங்கில் கோவிட்-19 முதல் 23 சனவரி 2020 அன்று உறுதிப்படுத்தப்பட்டது. 29 ஜூலை 2022 நிலவரப்படி, ஆங்காங்கில் 1,339,793 தொற்றுகள் உறுதிப்படுத்தப்பட்டுள்ளது.
# 2020 ஆங்காங்கில் கொரோனாவைரசுத் தொற்று

## பின்னணி

சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.  
ஆங்காங்கில் சூன் 2019 முதல் அரசுக்கு எதிரான தொடர் போரட்டங்களால் பொருளாதாரம் சரிவுகள் சந்தித்து வந்தது. மேலும் ஊகானில் கண்டறியப்பட்ட கொரோனாவைரசு தொற்றுநோய் காரணமாக தற்போது போராட்டங்கள் நிறுத்தப்பட்டுள்ளன.
# 2020 ஆங்காங்கில் கொரோனாவைரசுத் தொற்று

## காலவரிசை

### சனவரி

சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுடறியப்பட்டதை தொடர்ந்து ஊகான் உணவு சந்தைக்கு சென்றவர்கள் ஏதாவது சுவாச அறிகுறிகள் தென்பட்டால் உடனடியாக மருத்துவரை அணுக வேண்டும் என்று 3 சனவரி 2020 அன்று ஆங்காங் அரசு அறிவித்தது.
# 2020 ஆங்காங்கில் கொரோனாவைரசுத் தொற்று

## காலவரிசை

### பிப்ரவரி

24 பிப்ரவரி 2020 நிலவரப்படி, மொத்தம் 81 பேருக்கு கொரோனாவைரசுத் தொற்று உறுதி செய்யப்பட்டுள்ளது.
# 2020 ஆங்காங்கில் கொரோனாவைரசுத் தொற்று

## காலவரிசை

### ஏப்ரல்

1 ஏப்ரல் 2020 அன்று ஆங்காங் அரசு கரோக்கி ஓய்வறைகள், இரவு விடுதிகள் மற்றும் கேளிக்கை விடுதிகளை தற்காலிகமாக மூடுவதற்க்கு உத்திரவு பிறப்பித்தது.  
3 ஏப்ரல் 2020 அன்று மாலை 6 மணிக்கு ஆங்காங்கில் உள்ள அனைத்து மதுபான கடைகள் மற்றும் கிளப்புகள் 14 நாட்களுக்கு மூட உத்தரவிடப்பட்டது.
# 2020 ஆங்காங்கில் கொரோனாவைரசுத் தொற்று

## எல்லை மூடல் சர்ச்சை

பொது மக்கள் மற்றும் மருத்துவ நிபுணர்கள் சீனாவுடனான எல்லைகளை மூட கோரிக்கை வைத்தும் கேரி லாம் ஆங்காங் அரசு சீனாவுடனான எல்லைகளை மூட மறுத்தது. ஆனால் மருத்துவ பரிசோதனைகளை அறிவித்தது குறிப்பாக ஊகானிலிருந்து வருபவர்கள் கட்டாய பரிசோதனை செய்யப்பட்டார்கள்.
# 2020 ஆங்காங்கில் கொரோனாவைரசுத் தொற்று

## தடுப்பு நடவடிக்கைகள்

பொது போக்குவரத்தை பயன்படுத்தும் அனைவரும் மற்றும் நெரிசலான இடங்களில் அறுவைசார் முகக் கவசம் அணியுமாறு ஆங்காங் அரசு பரிந்துரைத்தது.
# 2020 ஆங்காங்கில் கொரோனாவைரசுத் தொற்று

## புள்ளிவிவரம்

பரிசோதனைக்கு பிறகு தொற்று இல்லாதவர்கள்: 6,057 (5 ஏப்ரல் 2020 வரை) பரிசோதனைக்காக மருத்துவமனையில் உள்ளவர்கள்: 132 (ஏப்ரல் 5, 2020 வரை) உறுதிப்படுத்தப்பட்டவர்கள்: 1037, தொற்றுக்கான அறிகுறி உள்ளது: 1 அறிகுறியற்ற வழக்குகள்: 193 (உறுதிப்படுத்தப்பட்ட வழக்குகளில் 18.6%)
# 2020 ஆங்காங்கில் கொரோனாவைரசுத் தொற்று

## புள்ளிவிவரம்

### தொற்றுநோயின் வயது மற்றும் பாலினம்

**தொற்றுநோயின் உறுதிப்படுத்தப்பட்ட எண்ணிக்கை 15 ஏப்ரல்**  
| வயது | ஆண் | பெண் | ஆண் | பெண் | ஆண் | பெண் | மொத்தம் | சதவீதம் |
| --- | --- | --- | --- | --- | --- | --- | --- | --- |
| 0 to 20 | 35 | 21 | 82 | 68 | **206** | 19.8% |  |  |
| 21 to 30 | 22 | 21 | 97 | 91 | **231** | 22.3% |  |  |
| 31 to 40 | 19 | 18 | 90 | 77 | 1 | **205** | 19.7% |  |
| 41 to 50 | 9 | 12 | 59 | 39 | **119** | 11.5% |  |  |
| 51 to 60 | 14 | 16 | 62 | 48 | **140** | 13.5% |  |  |
| 61 to 70 | 18 | 3 | 33 | 40 | 1 | **95** | 9.2% |  |
| above 70 | 5 | 10 | 12 | 13 | 1 | 1 | **42** | 4.0% |
# 2020 ஆங்காங்கில் கொரோனாவைரசுத் தொற்று

## வரைபடங்கள்

மாதந்தோறும் புதிய வழக்குகளின் எண்ணிக்கை:  
மார்ச் 1 முதல் நோயாளிகளின் எண்ணிக்கை:  
நோயாளிகளின் நிலைகள்:  
தொற்றுகள் எங்கிருந்து:
# தெலங்காணாவில் சுற்றுலா

**தெலங்காணாவில் சுற்றுலாவை (**Tourism in Telangana) இந்தியாவின் தெற்கு பிராந்தியத்தில் உள்ள மாநில அரசானது தெலங்காணா மாநில சுற்றுலா மேம்பாட்டுக் கழகத்தினை ஊக்குவிக்கிறது. தெலங்காணா மாநில சுற்றுலாவின் முதல் தலைவராக ஓய்வு பெற்ற காவல்துறையின் தலைமை இயக்குநர் பெர்வாரம் ராமுலு நியமிக்கப்பட்டார். தெலங்காணாவில் உள்ள சுற்றுலா தலங்களில் வரலாற்று இடங்கள், நினைவுச்சின்னங்கள், கோட்டைகள், நீர்வீழ்ச்சி, காடுகள் மற்றும் கோயில்கள் உள்ளன.  
மாநில தலைநகரான ஐதராபாத், 2015 ஆம் ஆண்டில் பார்க்க வேண்டிய உலகின் இரண்டாவது சிறந்த இடத்தைப் பிடித்தது. இது நேஷனல் ஜியோகிராஃபிக் பத்திரிகையின் 'டிராவலர்' பத்திரிகையின் ஆண்டு வழிகாட்டியில் வெளியிடப்பட்டுள்ளது.
# தெலங்காணாவில் சுற்றுலா

## முக்கிய சுற்றுலா இடங்கள்

### நகர சுற்றுப்பயணங்கள்

ஐதராபாத் மற்றும் வாரங்கல் ஆகியவை பல சுற்றுலா இடங்களைக் கொண்ட மிகப்பெரிய நகரங்கள் ஆகும்.